ຕຳຣວດອີຣ່ານ ປະທະກັບ ພວກປະທ້ວງ ຝ່າຍຄ້ານ
ຂ່າວສຳຄັນອື່ນໆ: ພັກຣີພັບຣີກັນ ໄດ້ຖືກຮັບເລືອກເພີ້ມຂຶ້ນ ໃນການເລືອກຕັ້ງ ຢູ່ໃນສະຫະຣັດ; ຄູ່ແຂ່ງຂອງທ່ານເວົ້າວ່າ ປະທານາທິບໍດີກາໄຊ ບໍ່ສາມາດປາບປ
ຕຳຣວດອີຣ່ານ ໄດ້ປະທະກັບ ພວກ ເດີນຂະບວນ ທີ່ໄດ້ທຳການປະທ້ວງ ຕໍ່ຕ້ານຣັຖ ບານຄືນໃໝ່ເນື່ອງໃນໂອກາດ ວັນຄົບຮອບ 30 ປີ ໃນການບຸກເຂົ້າຢຶດ ສະຖານທູດສະຫະຣັດທີ່ ນະຄອນຫລວງ ເຕຫະຣ່ານ ພວກທີ່ເຫັນເຫດ ການກ່າວວ່າ ຕຳຣວດ ໄດ້ຍິງຣະເບີດນ້ຳຕາຂັບໄລ່ພວກປະທ້ວງ ຈຳນວນຫລາຍຮ້ອຍຄົນ ທີ່ໄດ້ພາກັນ ເດີນຂະບວນ ຢູ່ຕາມຖນົນຫົນທາງໃນນະຄອນຫລວງ ເຕຫະຣ່ານ ໃນວັນພຸດມື້ນີ້ ເພື່ອທຳການປະທ້ວງທີ່ໄດ້ຮັບການສນັບສນຸນ ຈາກຜູ້ສະມັກ ປະທານາທິບໍດີ ທີ່ປລາຊັຍຂອງອີຣ່ານ ທ່ານMIR HOSSEIN MOUSAVI ພວກປະທ້ວງ ໄດ້ພາກັນຮ້ອງຄຳຂວັນ “ພວກຜະເດັດການຈົ່ງຈິບຫາຍ” ຂະນະທີ່ ພວກເຂົາເຈົ້າ ເລີ້ມການປະທ້ວງ ຄືນໃໝ່ອີກຫລັງຈາກໄດ້ມີຂຶ້ນ ໃນເດືອນມິຖຸນາ ເພື່ອຕໍ່ຕ້ານ ການເລືອກຕັ້ງ ທີ່ມີບັນຫາໃນການເລືອກເອົາ ປະທານາທິບໍດີ MAMOUD AHMADINEJAD ເຂົ້າຮັບຕຳແໜ່ງຕື່ມອີກນັ້ນ ການປະທ້ວງ ຢູ່ຕາມຖນົນຫົນທາງ ໄດ້ມີຂຶ້ນ ໃນຂະນະທີ່ ຫລາຍພັນຄົນໄປຮ່ວມການ ໂຮມຊຸມນຸມ ຕໍ່ຕ້ານອະເມຣິກາ ຢູ່ນອກ ສະຖານທູດ ສະຫະຣັດທີ່ປິດແລ້ວນັ້ນ ໃນນະຄອນຫລວງ ເຕຫະຣ່ານ ຜູ້ສະມັກຂອງພັກ ຣີພັບຣີກັນ ໄດ້ຊະນະຕຳແໜ່ງ ຜູ້ປົກຄອງຣັດ ຢູ່ໃນ 2 ຣັດ ທີ່ສຳຄັນໃນການເລືອກຕັ້ງຂອງ ສະຫະຣັດ ມື້ວານນີ້ ຊຶ່ງມີການມອງກັນ ຢ່າງກວ້າງຂວາງວ່າເປັນການລົງ ປະຊາມະຕິ ຕໍ່ຣັຖບານ ແລະນະໂຍບາຍ ຂອງປະທານາທິບໍດີ BARACK OBAMA ບັນຫາພາຍໃນຣັດ ເປັນເຣື່ອງ ທີ່ຄອບງຳ ການໂຄສະນາຫາສຽງ ຢູ່ໃນທັງຣັດເວີຈີເນັຽແລະນິວເຈີຊີ ແຕ່ພວກນັກວິເຄາະ ການເມືອງເວົ້າວ່າ ການປ່ອນບັດ ຢູ່ໃນ 2 ຣັດທີ່ມີພົລເມືອງ ຫຼາຍທີ່ສຸດ ທາງພາກຕາເວັນອອກ ຂອງສະຫະຣັດນັ້ນ ແມ່ນໄດ້ສະແດງໃຫ້ເຫັນເຖິງ ການປ່ຽນແປງ ໃນຄວາມນິຍົມ ຂອງຜູ້ມີສິດປ່ອນບັດ ອອກຈາກພັກເດໂມແຄຣັທ ໄປຫາ ພັກຣີພັບຣີກັນ ຊື່ງການປ່ຽນແປງ ທີ່ວ່ານີ້ ຈະຕ່າວປີ້ນແນວໂນ້ມທີ່ໄດ້ມີຂຶ້ນ ໃນການເລືອກຕັ້ງ ປະທານາທິບໍດີ ໃນປີກາຍນັ້ນ ແລະສະແດງໃຫ້ເຫັນເຖິງ ບັນຫາໃນອະນາຄົດ ສຳລັບພັກເດໂມແຄັຣທ ຢູ່ໃນທົ່ວປະເທດໃນການເລືອກຕັ້ງ ປີ 2010 ຊຶ່ງຈະມີ ການເລືອກຕັ້ງ ເອົາສະມາຊິກ ສະພາຕ່ຳທັງໝົດໃໝ່ນັ້ນ ຄູ່ແຂ່ງທາງການເມືອງ ຄົນ ສຳຄັນ ຂອງປະທານາທິບໍດີ ອັຟການິສຖານ ທ່ານ HAMIDKARZAI ໄດ້ຕັ້ງຄຳຖາມ ກ່ຽວກັບ ຄວາມໝາຍໝັ້ນຕັ້ງໃຈ ຂອງທ່ານ ທີ່ຈະປາບປາມການສໍ້ຣາດບັງຫລວງ ອະດີດ ຣັຖມຸນຕຣີ ການຕ່າງປະເທດ ABDULLAH ABDULLAHໄດ້ຖອນໂຕ ອອກຈາກ ການແຂ່ງຂັນເລືອກຕັ້ງ ປະທານາທິບໍດີ ຮອບສອງ ຂອງອັຟການິສຖານເມື່ອ 3 ມື້ກ່ອນ ຍ້ອນມີຄວາມ ວິຕົກກັງວົນ ກ່ຽວກັບການສໍ້ໂກງ ຄະແນນສຽງ ໃນມື້ວານນີ້ ທ່ານເວົ້າວ່າ ຣັຖບານທ່ານ KARZAI ເປັນຣັຖບານທີ່ບໍ່ຖືກຕ້ອງຊອບທັມ ຍ້ອນໄດ້ເກີດຂ່າວນອງນັນ ກ່ຽວກັບຂັ້ນຕອນຂອງການເລືອກຕັ້ງ ທີ່ໄດ້ປະກາດ ໃຫ້ທ່ານ KARZAI ເປັນຜູ້ຊະນະ ຍ້ອນການຖອນໂຕຂອງທ່ານນັ້ນ ທ່ານ ABDULLAH ໄດ້ຖແລງ ຕໍ່ກອງປະຊຸມ ສຳພາດຂ່າວທີ່ນະຄອນຫຼວງກາບູລ ຊຶ່ງໄດ້ມີຂຶ້ນ ຫລັງຈາກ ກອງປະຊຸມຖແລງຂ່າວທີ່ຄ້າຍຄືກັນນີ້ ຂອງປະທານາທິບໍດີ KARZAI ໃນມື້ວານນີ້ ທີ່ທ່ານໄດ້ປະກາດວ່າຈະດຳເນີນ ທຸກຄວາມພະຍາຍາມ ເທົ່າທີ່ເປັນໄປໄດ້ ເພື່ອລຶບລ້າງ ການສໍ້ຣາດບັງຫລວງຂອງຣັຖບານ ແຕ່ໃນຂະນະດຽວກັນ ກໍເປັນທີ່ ປາກົດວ່າ ທ່ານໄດ້ປະຕິເສດ ບໍ່ຍອມປົດເຈົ້າໜ້າທີ່ ອະວຸໂສຫລາຍຄົນ ໃນການກວດລ້າງປາບປາມ ການສໍ້ຣາດບັງຫລວງນັ້ນ ພວກເຈົ້າໜ້າທີ່ການ ທູດອະວຸໂສຂອງສະຫະຣັດ ກຳລັງພົບປະກັບ ທ່ານນາງ ອອງຊານຊູຈີ ຜູ້ນຳພັກຝ່າຍຄ້ານ ຂອງມຽນມາໃນວັນພຸດມື້ນີ້ ອັນເປັນຄວາມ ພະຍາຍາມ ຂອງຣັຖບານທ່ານ OBAMA ເພື່ອດຳເນີນການໃໝ່ທາງດ້ານທູດ ຕໍ່ມຽນມາ ທີ່ປົກຄອງໂດຍ ຣັຖບານທະຫານ ທ່ານນາງອອງຊານທີ່ໄດ້ຮັບລາງວັນໂນແບລ ຂແນງສັນຕິພາບ ໄດ້ຈັບມື ກັບຣັຖມຸນຕຣີ ຊ່ອຍວ່າການກະຊວງການ ຕ່າງປະເທດ ສະຫະຣັດ ທ່ານ KURT CAMPBELL ຂະນະທີ່ທ່ານ ເດີນທາງໄປເຖິງໂຮງແຮມຫຣູຫຣາແຫ່ງນຶ່ງ ທີ່ນະຄອນຢ່າງກຸ້ງ ການພົບປະ ທີ່ວ່ານີ້ ແມ່ນໂອກາດທີ່ບໍ່ຄ່ອຍມີຂຶ້ນ ສຳລັບທ່ານ ນາງອອງຊານຊູຈີ ທີໄດ້ຖືກຄຸມຂັງ 14 ປີ ໃນໄລຍະ 20ປີຜ່ານມາ ການພົບປະ ກັບທ່ານນາງອອງຊານຊູຈີ ມີຂຶ້ນບໍ່ເທົ່າໃດຊົ່ວໂມງຫລັງຈາກທ່ານ CAMPBELL ຫົວໜ້ານັກການທູດ ຂອງສະຫະຣັດ ໃນເຂດເອເຊັຽ ຕາເວັນອອກແລະຜູ້ຮອງຂອງທ່ານ ຄືທ່ານ SCOT MARCEIL ໄດ້ເຈຣະຈາຫາຣືກັບນາຍົກ ຣັຖມຸນຕຣີມຽນມາ ທ່ານ THIEN SEIN ທີ່ນະຄອນຫລວງ ເນປີດໍ ເຈົ້າໜ້າທີ່ຄຸ້ມຄອງພັຍພິ ບັດ ໃນວຽດນາມ ກ່າວວ່າພາຍຸເຂດຮ້ອນ MIRINAE ໄດ້ເຮັດໃຫ້ 40 ກວ່າຄົນ ເສັຽຊີ ວິດ ແລະອີກ ຈຳນວນນຶ່ງຍັງຫາຍສາບສູນ ພວກເສັຽຊີວິດ ທີ່ຮູ້ກັນນັ້ນ ສ່ວນໃຫຍ່ ແມ່ນຢູ່ທີ່ແຂວງ PHUYEN ແລະ ແຂວງ BINH DINH ຊຶ່ງຕັ້ງຢູ່ໃນ ບໍຣິເວນ ແຄມຝັ່ງທະເລບ່ອນທີ່ຝົນຕົກໜັກ ໄດ້ພາໃຫ້ ເກີດນ້ຳຖ້ວມ ເວລານີ້ ກຳລັງມີ ການດຳເນີນຄວາມພະຍາຍາມ ເພື່ອຊ່ອຍປະຊາຊົນ ທີ່ຍັງຕົກຄ້າງ ຢູ່ຕາມໝູ່ບ້ານທີ່ຖືກນ້ຳຖ້ວມ ແລະຊອກຫາ ພວກທີ່ຫາຍສາບສູນ ສື່ມວນຊົນ ຂອງທາງການ ວຽດນາມລາຍງານ ໃນມື້ນີ້ວ່າ ພາຍຸດັ່ງກ່າວ ໄດ້ສ້າງຄວາມເສັຽຫາຍ ຫລືບໍ່ກໍທຳລາຍເຮືອນຊານ ບໍ່ຕ່ຳກວ່າ 2 ພັນ 500 ຫລັງ ແລະເຮັດໃຫ້ນ້ຳຖ້ວມໄຮ່ນາຮົ້ວສວນ ປະມານ 1,800 ເຮັກຕາ ພາຍຸ MIRINAE ໄດ້ພາໃຫ້ເກີດ ຝົນຕົກໜັກຢູ່ວຽດນາມ ໃນມື້ວັນຈັນຜ່ານມາ ແລະກາຍເປັນ ພາຍຸກົດດັນ ອາກາດຕ່ຳເຂດຮ້ອນກ່ອນຈະພັດຂື້ນບົກ ເລິກເຂົ້າໄປໃນຝັ່ງ ແລະເຄື່ອນເຂົ້າໄປ ໃນປະເທດກຳປູເຈັຽບ່ອນທີ່ ມີລາຍງານວ່າ 2 ຄົນໄດ້ເສັຽຊີວິດ ທະນາຄານໂລກ ໄດ້ເພີ້ມອັດຕຣາ ການເຕີບໂຕຂອງເສຖກິດຈີນທີ່ໄດ້ທຳນາຍໄວ້ນັ້ນ ຂຶ້ນເປັນ 8 4% ສຳລັບປີ 2009 ທະນາຄານໂລກຊຶ່ງເປັນທະນາຄານ ການພັທນາທີ່ມີສຳນັກງານໃຫຍ່ຢູ່ກຸງວໍຊິງຕັນໄດ້ອອກຄຳທຳນາຍໃໝ່ ຂອງຕົນ ໃນວັນພຸດມື້ນີ້ ແລະໄດ້ເພີ້ມ ອັດຕຣາການເຕີບຂຶ້ນຈາກ 7 2% ໃນການທຳນາຍເທື່ອແລ້ວ ເມື່ອເດືອນມິຖຸນາຜ່ານມາ ທະນາຄານໂລກເວົ້າວ່າ ຕົນໄດ້ເພີ້ມ ການຄາດຄະເນ ກ່ຽວກັບການຂຍາຍໂຕ ຂອງເສຖກິດຈີນໂດຍອີງຕາມຜົນ ຂອງແຜນການ ກະຕຸກຊຸກຍູ້ເສຖກິດ ມູນຄ່າ 586 ພັນລ້ານໂດລາທີ່ປັກກິ່ງ ໄດ້ໃຫ້ການອະນຸມັດ ໃນປີກາຍນີ້ ໃນໄລຍະ ທີ່ວິກິຕການທາງດ້ານການເງິນຂອງໂລກ ໄດ້ເຖິງຈຸດສູງສຸດນັ້ນ ແຕ່ຂະນະດຽວກັນ ທະນາຄານໂລກກໍໄດ້ຮຽກຮ້ອງໃຫ້ຈີນ ດຳເນີນການ ສ້າງໃຫ້ມີ ຄວາມກ້ຳເກິ່ງອີກໃໝ່ຢ່າງສຳເຣັດຜົນ ໃຫ້ແກ່ເສຖກິດ ທີ່ກາງຕໍ່ການສົ່ງອອກ ເປັນຢ່າງໃຫຍ່ນັ້ນດ້ວຍການຊຸກຍູ້ ໃຫ້ມີການໃຊ້ຈ່າຍ ພາຍໃນປະເທດ ຫລາຍຂຶ້ນ ການຟື້ນໂຕຄືນຂອງເສຖກິດຈີນ ຍັງໄດ້ຊ່ອຍສົ່ງເສີມ ພາບພົດກ່ຽວກັບ ການຂຍາຍໂຕດ້ານເສຖກິດ ສຳລັບເຂດເອເຊັຽນຳ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ